"SETSWANA PUO YA GAE MEPHATO 4-6 4.4 LENANEO LA TLHATLHOBO Lenaneo la tlhatlhobo le tlhamilwe go anamisa ditiro tsa tlhatlhobo e e tlhomameng mo dirutweng tsotlhe mo sekolong go ralala kgweditharo. Lenaneo la tlhatlhobo le tshwanetse go thalwa ke sekolo go bontshiwa matlha a ditiro di tla dirwang ka ona. Ditlhokego tsa dirutwa Ditlhokego tsa go tlhama tiro di neetswe ka diphesente. Fa lenaneo le supa diphensente di le 20 tsa dikgono tsa puo, go raya gore mo kabong ya bofelo ya maduo a kgono ya puo e tshwanetse go nna diphesente di le 20 ya maduo otlhe e seng maduo a le 20. Dikolo ga di a lekanyetswa go palo ya maduo e e abetsweng kgono ya puo fela fa e le gore bokete jwa kgono ya serutwa se sengwe le se sengwe bo tsewa tsia go ya ka phesente e e abilweng mo lenaneong la tlhatlhobo. Sekao, mo Mophatong wa 4, teko ya kitso ya puo e ka nna maduo a le 50 kgotsa go feta, fela fa bokete bo sa fete bokete jwa diphesente tse di supilweng mo lenaneong la tlhatlhobo. Mo dikarolong tsa dikgato tsa go kwala/thulaganyo, kgotsa dikgato tsotlhe di tshwanetse go tlhatlhojwa gangwe mo kgweditharong. Boleele jwa ditlhangwa tse di kwalwang tse di bontshitsweng mo kgaolong ya 3.3 di tshwanetse tsa kgomarelwa. Mananeo a a latelang a neelana ka ditlhokego tsa tlhatlhobo e e tlhomameng ya Dipuo tsa Gae: 94 PEGELO YA PHOLISI YA KHARIKHULAMO LE TLHATLHOBO (PPKT)"